LIETUVOS RESPUBLIKOS FINANSŲ MINISTRAS

ĮSAKYMAS

DĖL FINANSŲ MINISTRO 2011 M. BALANDŽIO 19 D. ĮSAKYMO NR. 1K-152 „DĖL VIEŠOJO SEKTORIAUS SUBJEKTŲ FINANSINIŲ ATASKAITŲ RINKINIŲ KONSOLIDAVIMO“ PAKEITIMO

2023 m. sausio 25 d. Nr. 1K-25

Vilnius

1.	P a k e i č i u Lietuvos Respublikos finansų ministro 2011 m. balandžio 19 d. įsakymą Nr. 1K-152 „Dėl viešojo sektoriaus subjektų finansinių ataskaitų rinkinių konsolidavimo“:

1.1.	Pakeičiu preambulę ir ją išdėstau taip:

„Vadovaudamasi Lietuvos Respublikos viešojo sektoriaus atskaitomybės įstatymo 23 straipsnio 1 dalies 3 punktu ir Lietuvos Respublikos Vyriausybės 2008 m. kovo 26 d. nutarimo Nr. 266 „Dėl įgaliojimų suteikimo įgyvendinant Lietuvos Respublikos viešojo sektoriaus atskaitomybės įstatymą“ 4 punktu:“.

1.2.	Pakeičiu nurodytu įsakymu patvirtintą Viešojo sektoriaus subjektų finansinių ataskaitų rinkinių konsolidavimo tvarkos aprašą:

1.2.1. Pakeičiu 2.1 papunkčio pirmąją pastraipą ir ją išdėstau taip:

„2.1. teikiančius duomenis konsoliduotųjų finansinių ataskaitų rinkiniams rengti viešojo sektoriaus subjektus, atsakingus už savo finansinių ataskaitų parengimą arba, vadovaujantis teisės aktais, reglamentuojančiais finansinės apskaitos tvarkymą, ar sudarytomis sutartimis, paskirtus atsakingais už kitų viešojo sektoriaus subjektų finansinių ataskaitų parengimą, kurių:“.

1.2.2. Pakeičiu 2.2.2 papunktį ir jį išdėstau taip:

„2.2.2. už kitų viešojo sektoriaus subjektų konsoliduotųjų finansinių ataskaitų parengimą atsakingus viešojo sektoriaus subjektus, kuriems pagal teisės aktus, reglamentuojančius finansinės apskaitos tvarkymą, ar sudarytas sutartis paskirta rengti konsoliduotųjų finansinių ataskaitų rinkinius.“

1.2.3. Pakeičiu 42 punktą ir jį išdėstau taip:

„42. Informacijos apie nuosavybės dalis teikimas, kai keli viešojo sektoriaus subjektai atskirai to paties subjekto nekontroliuoja, tačiau kontroliuoja jį kartu:

42.1. kai jų turima nuosavybės dalis nėra vienoda, už informacijos apie kontroliuojamo viešojo sektoriaus subjekto nuosavybės dalis teikimą į VSAKIS yra atsakingas tas konsoliduojantis subjektas, kuris turi didesnę nuosavybės dalį, neatsižvelgiant į tai, ar bent vienas arba visi subjektai įgyvendina valstybės, kaip dalininkės, teises ir pareigas;

42.2. kai jų turima nuosavybės dalis yra vienoda, už informacijos apie kontroliuojamo viešojo sektoriaus subjekto nuosavybės dalis teikimą į VSAKIS yra atsakingas tas subjektas, kuris įgyvendina valstybės, kaip dalininkės, teises ir pareigas;

42.3. kai visų viešojo sektoriaus subjektų turima viešojo sektoriaus subjekto nuosavybės dalis yra vienoda ir visi viešojo sektoriaus subjektai įgyvendina valstybės, kaip dalininkės, teises ir pareigas, viešojo sektoriaus subjektai turi susitarti, kuris viešojo sektoriaus subjektas teiks informaciją apie nuosavybės dalis į VSAKIS.“

1.2.4. Pakeičiu 58.2 papunktį ir jį išdėstau taip:

„58.2. finansinių ataskaitų rinkinio tvirtintojas patvirtina finansinių ataskaitų rinkinio pildytojo pateiktus duomenis, užtikrindamas, kad finansinių ataskaitų rinkinio (pasirašyto įstaigos vadovo ar jo įgalioto asmens) informacija ir į VSAKIS pateikto finansinių ataskaitų rinkinio duomenys sutampa, yra patikimi ir teisingi.“

1.2.5. Pakeičiu 59 punktą ir jį išdėstau taip:

„59. Viešojo sektoriaus subjektai po konsolidavimo kalendoriuje nustatyto finansinių ataskaitų rinkinio duomenų ir eliminavimo informacijos tvirtinimo darbo termino pabaigos gali tikslinti tik eliminavimo informaciją ir tik gavę leidimą iš konsoliduojančio subjekto, prie kurio grupės priskiriamas viešojo sektoriaus subjektas arba kuris rengia ar tvirtina konsoliduotųjų finansinių ataskaitų rinkinį, ir visų konsoliduojančių subjektų, priskirtų prie žemesniojo konsolidavimo lygio.“

1.2.6. Pakeičiu 72 punktą ir jį išdėstau taip:

„72. Reorganizuojamo, likviduojamo viešojo sektoriaus subjekto arba viešojo sektoriaus subjekto, praradusio viešojo sektoriaus subjekto teisinį statusą, duomenis ir informaciją į VSAKIS teikia atsakingi asmenys Konsolidavimo tvarkos aprašo nustatyta tvarka per 60 kalendorinių dienų nuo viešojo sektoriaus subjekto reorganizavimo ar likvidavimo arba viešojo sektoriaus subjekto teisinio statuso praradimo dienos, tačiau ne vėliau kaip iki metinių finansinių ataskaitų rinkinio duomenų ir eliminavimo informacijos pateikimo VSAKIS pabaigos, nustatytos einamųjų metų konsolidavimo kalendoriuje.“

1.2.7. Pakeičiu 74 punkto pirmąją pastraipą ir ją išdėstau taip:

„74. Konsolidavimo tvarkos aprašo 73 punkte nustatytu atveju finansinių ataskaitų rinkinio duomenis ir eliminavimo informaciją VSAKIS nurodydami tarpinio laikotarpio požymį (vykdydami konsolidavimo procedūras, nustatytas Konsolidavimo tvarkos aprašo 8.1, 8.6 ir 8.8 papunkčiuose) per 60 kalendorinių dienų nuo viešojo sektoriaus subjekto likvidavimo ar reorganizavimo arba viešojo sektoriaus subjekto teisinio statuso praradimo dienos, tačiau ne vėliau kaip iki finansinių ataskaitų rinkinio ir eliminavimo duomenų pateikimo pabaigos, nustatytos einamųjų metų konsolidavimo kalendoriuje, teikia ir tvirtina šie viešojo sektoriaus subjektai:“.

1.2.8. Pakeičiu 3 priedą ir jį išdėstau nauja redakcija (pridedama).

1.2.9. Pakeičiu 13 priedą ir jį išdėstau nauja redakcija (pridedama).

1.3. Pakeičiu nurodytu įsakymu patvirtintą Viešojo sektoriaus subjektų finansinių ataskaitų rinkinių konsolidavimo metodiką:

1.3.1. Pakeičiu 5.3 papunktį ir jį išdėstau taip:

„5.3. viešojo sektoriaus subjekto arba viešojo sektoriaus subjekto, rengiančio fondų, kurie laikomi viešojo sektoriaus subjektais, metinių finansinių ataskaitų rinkinį, vadovo ar jo įgalioto asmens pasirašyto finansinių ataskaitų rinkinio duomenis – Konsolidavimo metodikos 4.1 papunktyje nurodyti viešojo sektoriaus subjektai;“.

1.3.2. Pakeičiu 11 punktą ir jį išdėstau taip:

„11. Kai keli viešojo sektoriaus subjektai atskirai to paties subjekto nekontroliuoja, o jį kontroliuoja kartu, ir kai jų turima nuosavybės dalis yra vienoda, kontroliuojamo viešojo sektoriaus subjekto finansinių ataskaitų rinkinio duomenys įtraukiami į to viešojo sektoriaus subjekto, kuris įgyvendina valstybės, kaip dalininkės, teises ir pareigas, grupės konsoliduotųjų finansinių ataskaitų rinkinį.“

1.3.3. Pakeičiu 12 punktą ir jį išdėstau taip:

„12. Kai visų viešojo sektoriaus subjektų turima viešojo sektoriaus subjekto nuosavybės dalis yra vienoda ir visi viešojo sektoriaus subjektai įgyvendina valstybės, kaip dalininkės, teises ir pareigas, viešojo sektoriaus subjektai turi susitarti, į kurio viešojo sektoriaus subjekto grupės konsoliduotąsias finansines ataskaitas bus įtraukti šio subjekto finansinių ataskaitų rinkinio duomenys.“

1.3.4. Pakeičiu 13 punktą ir jį išdėstau taip:

„13. Kai keli viešojo sektoriaus subjektai tą patį viešojo sektoriaus subjektą kontroliuoja kartu, o ne kiekvienas atskirai, ir jų turima nuosavybės dalis nėra vienoda, kontroliuojamo viešojo sektoriaus subjekto finansinių ataskaitų rinkinio duomenys įtraukiami į to viešojo sektoriaus subjekto konsoliduotųjų finansinių ataskaitų rinkinį, kuris turi didesnę nuosavybės dalį, neatsižvelgiant į tai, ar bent vienas arba visi subjektai įgyvendina valstybės, kaip dalininkės, teises ir pareigas.“

1.3.5. Pakeičiu 24 punktą ir jį išdėstau taip:

„24. Kiekvienas viešojo sektoriaus subjektas VSAKIS teikia įstaigos vadovo ar jo įgalioto asmens pasirašyto finansinių ataskaitų rinkinio duomenis.“

1.3.6. Pakeičiu 27 punktą ir jį išdėstau taip:

„27. Finansinių ataskaitų rinkinių duomenų įvedimo formos parengtos pagal VSAFAS nustatytas finansinių ataskaitų (įskaitant aiškinamojo rašto lenteles) formas arba nustatytą reikalingą pateikti informaciją (VSAFAS ir jo priedo, pagal kurį parengta duomenų įvedimo forma, numeris nurodytas Konsolidavimo metodikos 11 priedo 8 ir 9 stulpeliuose). Tam tikros duomenų įvedimo formos gali būti kitokio detalumo, nei nustatyta VSAFAS, atsižvelgiant į tai, kokia informacija reikalinga konsoliduotųjų finansinių ataskaitų rinkiniui parengti.“

1.3.7. Pakeičiu 32 punktą ir jį išdėstau taip:

„32. Viešojo sektoriaus subjektų pateikta finansinių ataskaitų rinkinio ir eliminavimo informacija patikrinama VSAKIS vadovaujantis Korektiškumo tikrinimo taisyklėmis ir finansinių ataskaitų rinkinio pildytojui pateikiamas klaidų sąrašas bei nurodoma kontrolės būsena (blokavimas arba įspėjimas). Jeigu finansinių ataskaitų rinkinio ir eliminavimo informacijoje yra klaidų, kurių kontrolės būsena yra blokavimas, finansinių ataskaitų rinkinio pildytojas negali pateikti šio rinkinio tvirtinti VSAKIS.“

1.3.8. Pakeičiu 33 punktą ir jį išdėstau taip:

„33. Žemesniojo lygio finansinių ataskaitų rinkinio duomenų pildytojas VSAKIS privalo peržiūrėti duomenų paketo kontrolės būsenų sąrašą ir nustatyti likusių kontrolės būsenų susidarymo priežastis. Prieš pateikdamas tvirtintojui tvirtinti finansinių ataskaitų rinkinio duomenis VSAKIS, pildytojas privalo pateikti pasirašyti tvirtintojui duomenų paketo kontrolės būsenų sąrašą. Klaidos, kurių kontrolės būsena yra įspėjimas, turi būti paaiškintos, nurodant jų susidarymo priežastis.“

1.3.9. Pakeičiu 34 punkto pirmąją pastraipą ir ją išdėstau taip:

„34. Viešojo sektoriaus subjekto finansinių ataskaitų rinkinio duomenų klaidos, kurių kontrolės būsena yra įspėjimas, gali būti, jei:“.

1.3.10. Pakeičiu 51 punktą ir jį išdėstau taip:

„51. Kiekvienam konsoliduotųjų finansinių ataskaitų rinkiniui konsoliduojantis subjektas turi nustatyti reikšmingumo kriterijų ir nurodyti jį konsoliduotųjų finansinių ataskaitų aiškinamajame rašte. Rekomenduojama, kad reikšmingumo kriterijus, kuris taikomas atsižvelgiant į visą konsoliduotųjų finansinių ataskaitų rinkinio klaidų (įskaitant skirtumus tarpinėse finansinėse eilutėse) sumą, būtų ne didesnis nei 0,1 procento viešojo sektoriaus subjektų grupės konsoliduotojo turto. Konsoliduojantis subjektas kiekvieną ataskaitinį laikotarpį pagal finansinės apskaitos dokumentams taikomus reikalavimus, nustatytus Lietuvos Respublikos finansinės apskaitos įstatyme, parengia pažymą, kurioje nurodo ataskaitinio laikotarpio reikšmingumo kriterijų pinigine išraiška.“

1.3.11. Pakeičiu 61 punktą ir jį išdėstau taip:

„61. Konsoliduojantis subjektas, pastebėjęs klaidų ir netikslumų viešojo sektoriaus subjekto finansinėse ataskaitose, gali grąžinti finansinių ataskaitų rinkinį pataisyti viešojo sektoriaus subjektui tik tuo atveju, jei klaidos ir netikslumai susiję su eliminavimo informacija. Tiek finansinių ataskaitų, tiek eliminavimo informaciją konsoliduojantis subjektas gali pakoreguoti registruodamas konsolidavimo įrašą, kuris neturės įtakos viešojo sektoriaus subjekto pradiniams likučiams.“

1.3.12. Pripažįstu netekusiu galios IX skyrių.

1.3.13. Pakeičiu 3 priedą ir jį išdėstau nauja redakcija (pridedama).

1.3.14. Pakeičiu 4 priedą ir jį išdėstau nauja redakcija (pridedama).

1.3.15. Pakeičiu 5 priedą ir jį išdėstau nauja redakcija (pridedama).

1.3.16. Pakeičiu 6 priedą ir jį išdėstau nauja redakcija (pridedama).

1.3.17. Pakeičiu 8 priedą ir jį išdėstau nauja redakcija (pridedama).

1.3.18. Pakeičiu 9 priedą ir jį išdėstau nauja redakcija (pridedama).

1.3.19. Pakeičiu 11 priedą ir jį išdėstau nauja redakcija (pridedama).

1.3.20. Pakeičiu 12 priedą ir jį išdėstau nauja redakcija (pridedama).

1.3.21. Pakeičiu 13 priedą ir jį išdėstau nauja redakcija (pridedama).

1.3.22. Pakeičiu 14 priedą ir jį išdėstau nauja redakcija (pridedama).

1.3.23. Pakeičiu 15 priedą ir jį išdėstau nauja redakcija (pridedama).

2.	N u s t a t a u, kad:

2.1. šio įsakymo 1.1 papunktis taikomas rengiant 2022 metų viešojo sektoriaus subjektų grupių konsoliduotųjų finansinių ataskaitų rinkinius;

2.2. šio įsakymo 1.2 ir 1.3 papunkčiai taikomi rengiant 2022 metų ir vėlesnių metų viešojo sektoriaus subjektų grupių konsoliduotųjų finansinių ataskaitų rinkinius.

Finansų ministrė	Gintarė Skaistė